**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-939/2022

**972a**

# Spoločná správa

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 972)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre sociálne veci ako gestorský výbor **k vládnemu návrhu zákona**, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony **(tlač 972)**

(ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 1448 z 10. mája 2022 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre sociálne veci.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Vládny návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony **(tlač 972)**

**prerokovali a odporučili** Národnej rade Slovenskej republiky **schváliť**:

Ústavnoprávny výbor Národnej rady Slovenskej republiky uznesením č. 521 z 9. júna 2022,

Výbor Národnej rady Slovenskej republiky pre financie a rozpočet uznesením č. 339 z 13. júna 2022,

Výbor Národnej rady Slovenskej republiky pre sociálne veci uznesením č. 197 zo 14. júna 2022.

**IV.**

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. V čl. I sa vypúšťa bod 9.

Nasledujúce body sa primerane prečíslujú, čo sa premietne do článku o účinnosti.

Ide o legislatívno-technickú úpravu; navrhovaná úprava/preznačenie odsekov v § 66b ods. 6 písm. b) v bode 9  *(účinná od 1. 1. 2023),* ktorou sa upravuje § 66b ods. 6 písm. b) z bodu 8 *(účinná od 1. 8. 2022*) nemá vecné/legislatívno-technické opodstatnenie.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

1. V čl. I, bode 13 § 67 ods. 8 písm. a) sa slová „ods. 5“ nahrádzajú slovami „ods. 3“.

Ide o legislatívno-technickú úpravu; ustanovenie sa spresňuje/preznačuje s ohľadom na znenie ustanovenia účinné od 1. 1. 2023.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

1. V čl. I, bode 20 *(§ 82)* sa číslica „10“ *(2x)* nahrádza číslicou „9“ a číslica „9“ sa nahrádza číslicou „8“.

Ide o legislatívno-technickú úpravu; ustanovenie sa spresňuje/preznačuje s ohľadom na aktuálne znenie ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

1. V čl. I bod 29 znie:

„29. Za § 293ft sa vkladajú § 293fta a 293ftb, ktoré vrátane nadpisu znejú:

**„Prechodné ustanovenia k úpravám účinným od 1. augusta 2022**

**§ 293fta**

Ak nárok na predčasný starobný dôchodok vznikol pred 1. augustom 2022, podmienky nároku na predčasný starobný dôchodok sa posudzujú podľa tohto zákona v znení účinnom do 31. júla 2022.

**§ 293ftb**

1. Nárok na rodičovský dôchodok vzniká najskôr od 1. januára 2023.
2. Na účely vzniku nároku na rodičovský dôchodok od 1. januára 2023 musí byť vyhlásenie podľa § 66b ods. 1 doručené Sociálnej poisťovni od 1. augusta 2022 do 31. októbra 2022.“.“.

Ide o legislatívno-technickú úpravu; ustanovenia sa usporadúvajú do chronologického poradia a zároveň sa preznačujú s ohľadom na medzičasom prijaté novely *(zákon č. 92/2022 Z. z. a zákon č. 125/2022 Z. z.)* a už existujúce prechodné ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

1. Za bod 29 sa vkladá nový bod 30, ktorý znie:

„30. Za § 293fv sa vkladajú § 293fw a § 293fx, ktoré znejú:

**„§ 293fw**

Dôchodkový vek poistenca narodeného pred rokom 1967 sa určí podľa prílohy č. 3a, ak tento zákon v § 274 neustanovuje inak; ak obdobie výchovy dieťaťa nemožno zohľadniť na určenie dôchodkového veku žene, dôchodkový vek muža narodeného v rokoch 1957 až 1966, ktorý dieťa vychoval, sa určí podľa prílohy č. 3b. Na účely podľa prvej vety platí § 65 ods. 6 a 7 v znení účinnom od 1. januára 2023 rovnako.

**§ 293fx**

(1) Sociálna poisťovňa novo určí sumu predčasného starobného dôchodku alebo  starobného dôchodku podľa § 69a ods. 1 podľa tohto zákona v znení účinnom od 1. januára 2023 poistencovi, ktorý získal 40 odpracovaných rokov do dovŕšenia dôchodkového veku pred 1. januárom 2023, najneskôr do 31. decembra 2026.

(2) Do odpracovaných rokov sa nezapočítava obdobie, za ktoré bola zvýšená suma predčasného starobného dôchodku alebo starobného dôchodku podľa § 293fi.“.“.

Nasledujúce body sa primerane prečíslujú, čo sa premietne do článku o účinnosti. Novovkladaný 30. bod nadobúda účinnosť 1. januára 2023, čo sa premietne do článku upravujúceho účinnosť.

Ide o legislatívno-technickú úpravu; ustanovenia sa usporadúvajú do chronologického poradia k dátumu nadobudnutia účinnosti a zároveň sa preznačujú s ohľadom na medzičasom prijaté novely *(zákon č. 92/2022 Z. z. a zákon č. 125/2022 Z. z.)* a už existujúce prechodné ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

1. V čl. IV *(§ 18 ods. 3)* sa písmeno „w“ nahrádza písmenom „y“(2x), odkaz „29d“ sa nahrádza odkazom „29f“ a poznámka pod čiarou k odkazu „29d“ sa označuje ako poznámka pod čiarou k odkazu „29f“.

Ide o legislatívno-technickú úpravu; ustanovenie sa upravuje/preznačuje s ohľadom na medzičasom prijaté/účinné novely dotýkajúce sa predmetného ustanovenia [*(zákon č. 92/2022 Z. z. a zákon č. .../2022 Z. z. (PT 1028)]*.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

1. V čl. V sa vypúšťajú slová „§ 297ft a 293fu v bode 29“.

Ide o legislatívno-technickú úpravu v súvislosti so zmenou označenia prechodných ustanovení a ich zaradením do samostatného bodu s účinnosťou od 1.1.2023.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

**V.**

**Gestorský výbor** na základe stanovísk výborov k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony **(tlač 972)** a v ich uzneseniach uvedených pod bodom III. tejto správy **odporúča** Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**schváliť.**

**VI.**

Gestorský výbor odporúča **hlasovať o návrhoch 1 až 7** v štvrtej časti tejto spoločnej správy **spoločne** so stanoviskom gestorského výboru **schváliť.**

**Spoločná správa** výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní **bola schválená** uznesením Výboru Národnej rady Slovenskej republiky pre sociálne veci  
č. 201 zo 14. júna 2022.

Týmto uznesením výbor zároveň poveril spoločnú spravodajkyňu **Janu Žitňanskú,** aby na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Bratislava 14. júna 2022

**Vladimír Ledecký v.r**

**predseda výboru**